
Előterjesztés
Gazdasági Bizottság részére

Tisztelt Bizottság!

Eladó kizárólagos tulajdonát képezi a Budapest XVI. ker. 101061/8 hrsz. alatt felvett, természetben Budapest XVI. ker. Kőszál utcában alatt található, 558 m2 alapterületű, kivett beépítetlen terület megnevezésű ingatlan, melyet Vevők részére kíván értékesíteni.

Az ingatlan pályázaton elért vételára: 14.341.716,- Ft + ÁFA (25.700,- Ft/m2) 

Vevők pályázati biztosítékként megfizettek bruttó 2.000.000,- Ft összeget. A szerződés aláírásával egyidejűleg további bruttó 1.642.796,- Ft-ot teljesítettek Eladó részére. Vevők által megfizetett bruttó 3.642.796,- Ft-ot Felek foglalónak tekintik. A fennmaradó bruttó 14.575.719,- Ft vételárhátralékot Vevők az elővásárlási jogról történő lemondást, illetőleg az elővásárlási jog gyakorlására nyitva álló idő eredménytelen elteltétől számított 90 napon belül kötelesek megfizetni Eladó részére, oly módon, hogy Vevők bruttó 5.056.084,- Ft önrészt fizetnek. Az utolsó fennmaradó vételárrészletet, azaz bruttó 9.515.100,- Ft-ot banki hitelből egyenlítenek ki legkésőbb 2013. június 20-áig. 
Vevők az elővásárlási jogról lemondó nyilatkozatok kiadását, valamint a teljes vételár kiegyenlítését követően lépnek az ingatlan birtokába, melyet a szerződésben vállalt kötelezettségüknek megfelelően 4 éven belül lakóépülettel beépítenek. 

Az egyes állami tulajdonban lévő vagyontárgyak önkormányzati tulajdonba adásáról szóló 1991. évi XXXIII. törvény 39.§ (2) bekezdése szerint a fővárost a kerület, a kerületet a főváros tulajdonában lévő ingatlan tekintetében elővásárlási jog illeti meg.

Területgazdálkodási szempontból nem javasolom az elővásárlási jog gyakorlását.

Határozati javaslat

A Gazdasági Bizottság úgy dönt, hogy:

A 22/2012. (III.14.) sz. Főv. Kgy. rendelet 50. § (1) bekezdésében biztosított jogával élve a Budapest XVI. ker. 101061/8 hrsz. alatt felvett, természetben Budapest XVI. ker. Kőszál utcában található, 558 m2 alapterületű, kivett beépítetlen terület megnevezésű ingatlan 14.341.716,- Ft + ÁFA vételáron Vevők részére történő elidegenítése során elővásárlási jogával nem kíván élni, egyúttal felkéri a főpolgármestert a lemondó nyilatkozat aláírására.

határidő:
30 nap
felelős: 
a főpolgármester

határozathozatal módja: egyszerű szavazattöbbség
Budapest, 2013.
	

	Dr. Bagdy Gábor
főpolgármester-helyettes


	Láttam főjegyző megbízásából:

	Megyesné dr. Hermann Judit
aljegyző


A személyes adatok védelme érdekében a mellékletek megtekinthetők a Gazdasági Bizottság vagy a Vagyongazdálkodási Főosztály Titkárságán.

1. kérelem
2. adásvételi szerződés
3. tulajdoni lap
4. változási vázrajz

